**ZUŠ Smižany na návšteve v baníckej obci Slovinky**

V úvode nového školského roka sa žiaci Základnej umeleckej školy v Smižanoch prezentovali ako účinkujúci v kultúrnom programe výročného valného zhromaždenia Baníckeho cechu, ktoré sa konalo 5.9.2015 v obci Slovinky. Banícky cech Slovinky je občianskym združením pri OcÚ Slovinky a združuje na základe dobrovoľnosti bývalých pracovníkov závodov ŽB. Zámerom činnosti je udržanie a zachovanie zvykov a tradícií baníctva v tejto obci i v spišskom regióne a zároveň uchovávať a  prezentovať dokumentáciu a artefakty, ktoré slúžili pri práci v bani a v banskom závode. V kultúrnom programe, ktorý pripravili Mgr. Marcela Maniaková a Bc. Šimon Hanzely, sa predstavili členovia detskej ľudovej hudby Oriešok a detskej speváckej skupiny Šafolka, interpretujúci piesne a  melódie k tancom zo Spiša, Šariša i Zemplína. V závere žiaci ZUŠ absolvovali prehliadku baníckeho múzea spojenú s výkladom o baníctve a expozíciou historických predmetov, priestorov a  fotografi í dokladujúcich život baníkov v minulosti